Ineta Radēviča
Ineta Radēviča (sündinud 13. juulil 1981 Krāslavas) on Läti endine kergejõustiklane (kaugushüppaja ja kolmikhüppaja), Euroopa meister. Ta osales 2004. aasta suveolümpiamängudel (kolmikhüppes 14.12), kuid ei pääsenud lõppvõistlusele. 2008. aasta suveolümpiamängude ajal oli ta lapseootel ja ei saanud seetõttu osaleda. 2012. aasta suveolümpiamängudel sai ta 4. koha tulemusega 6,88. Pronksmedalist jäi puudu 1 cm.